###### J e g y z ő k ö n y v

**Készült:** a Karcag Városi Önkormányzat Képviselő-testületének **2020. július 31-én** megtartott üléséről(**2020/V. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Gyurcsek János polgármester-helyettes alpolgármester, Dr. Kanász-Nagy László, Nagyné László Erzsébet, Karcagi Nagy Zoltán, Szepesi Tibor, Pánti Ildikó, Andrási András, Kozma Dániel képviselők

Dr. Czap Enikő aljegyző, Dr. Bukács Annamária irodavezető,  Szabóné Bóka Réka költségvetési csoportvezető, dr. Kapitány Csilla kistérségi jogi referens, Nyester Ferenc önkormányzati tanácsadó, Juhász Ágnes szervezési ügyintéző, Gyökeres Sándor a Szentannai Sámuel Középiskola és Kollégium igzgatója, Varga Nándor Karcagi Ipari Park Kft. ügyvezetője, Karcag TV, FM rádió munkatársa, Bene Julianna szervezési ügyintéző

**Távolmaradt:** Sári Kovács Szilvia alpolgármester, Molnár Pál, Lengyel János képviselők, Rózsa Sándor jegyző

A jegyzőkönyvet Kompanekné Sánta Mária szervezési ügyintéző hanganyag után készítette.

**Gyurcsek János alpolgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy 8 fő megjelent, így az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket.

**Gyurcsek János alpolgármester:** Van-e további napirendi javaslat?

További napirendi javaslat nem hangzott el.

**Gyurcsek János alpolgármester:** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Javaslat a Szentannai Sámuel Középiskola és Kollégium fenntartó váltásának hozzájárulására
 | Gyurcsek János alpolgármester |
| 1. Javaslat a közművelődési érdekeltségnövelő támogatás című pályázaton való részvételre
 | Gyurcsek János alpolgármester |

Szavazásra tette fel a napirendet. Aki azzal egyetért, jelezze.

**A képviselő-testület döntése:** 8 igen szavazat, nemleges szavazat, tartózkodás nem volt

**103/2020. (VII.31.) „kt.” sz. h a t á r o z a t**

**a Karcag Városi Önkormányzat Képviselő-testülete 2020. július 31-ei ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Jegyzője, helyben
3. Karcagi Polgármesteri Hivatal, Aljegyzői Iroda, helyben

**Gyurcsek János alpolgármester:**Ismertette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

Napirend előtti kérdés, észrevétel nem volt.

Rátértek a napirendek tárgyalására.

|  |  |
| --- | --- |
| **1. napirendi pont:** | Javaslat a Szentannai Sámuel Középiskola és Kollégium fenntartó váltásának hozzájárulására |

**Gyurcsek János alpolgármester:** Jelenleg a középiskola fenntartója az Agrárminisztérium, akitől a Karcagi Református Egyházközség 2020. szeptember 1-jétől átveszi a fenntartói jogot. Ezzel a szakképzési lehetőségek tovább fognak bővülni. Jelenleg aki most közgazdász szakképzésen szeretne középiskolai szinten résztvenni, annak át kell járni másik településre. Vélhetően ennek a fenntartóváltásnak egyik következménye az lesz, hogy a városban is megvalósul az ilyen szakirányú képzés, ezzel segítve a Karcagon élő gyermekek helyben tanulását.

Kérdés, hozzászólás van-e?

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** A bizottság tárgyalta, egyhangúan támogatta a napirendet és a képviselő-testületnek is elfogadásra javasolja.

Kérdés, kiegészítés nem hangzott el.

**Gyurcsek János alpolgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 6 igen, 2 nem szavazat. Tartózkodás nem volt.

**104/2020. (VII.31.) ,,t” sz. h a t á r o z a t**

**a Szentannai Sámuel Középiskola és Kollégium fenntartó váltásának hozzájárulásáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk. (1) bekezdésének b), f) pontjaiban biztosított jogkörében, valamint a Magyarország helyi önkormányzatairól szóló 2011. évi CLXXXIX. törvény 107. §-ában biztosított feladatkörében eljárva az alábbiak szerint dönt:

1. A Képviselő-testület tudomásul veszi, hogy a Szentannai Sámuel Középiskola és Kollégium fenntartója a Karcagi Református Egyházközség lesz 2020. szeptember 1-től.
2. A Képviselő-testület hozzájárul ahhoz, hogy a KEHOP-5.2.2-16-2016-00054 „Szentannai Sámuel Középiskola és Kollégium épületenergetikai fejlesztése” elnevezésű projekttel érintett Karcag, belterület 4815/1 hrsz-ú ingatlan használati joga a jelenlegi fenntartónál az Alföldi AszC-nél maradjon, oly módon, hogy az tovább hasznosítás útján átadhassa a Karcagi Református Egyházközség részére.
3. A Képviselő-testület felhatalmazza a Karcag Városi Önkormányzat Polgármester-helyettes alpolgármesterét, hogy a fenntartó váltáshoz szükséges szerződéseket, dokumentumokat és azok esetleges módosításait aláírja.
4. A Képviselő-testület utasítja a Karcagi Polgármesteri Hivatalt, hogy a szükséges intézkedéseket tegye meg.

Határidő: 2020. augusztus 31.

Felelős: Rózsa Sándor jegyző

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Jegyzője, helyben
3. Karcagi Polgármesteri Hivatal Aljegyzői Iroda, Szervezési csoport, helyben
4. Karcagi Polgármesteri Hivatal, Aljegyzői Iroda, Hatósági csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda Kistérségi Csoport, helyben
6. Karcagi Polgármesteri Hivatal Költségvetési, Gazdálkodási és Kistérségi Iroda Költségvetési Csoport, helyben
7. Szentannai Sámuel Középiskola és Kollégium, 5300 Karcag, Szentannai S. u. 18.
8. Alföldi Agrárszakképzési Centrum, 6640 Csongrád, Kis-Tisza u. 4/a
9. Karcagi Református Egyházközség, 5300 Karcag, Kálvin. u. 3.

***– Molnár Pál képviselő megérkezett –***

|  |  |
| --- | --- |
| **2. napirendi pont:** | Javaslat a közművelődési érdekeltségnövelő támogatás című pályázaton való részvételre |

**Gyurcsek János alpolgármester:** Ez a pályázat körülbelül 1MFt-os önerőt igénylő támogatás.

Kérdés, hozzászólás van-e?

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** A bizottság szintén tárgyalta jelen napirendet, és egyhangúan támogatta, a képviselő-testületnek is elfogadásra ajánlja.

További kérdés, észrevétel nem hangzott el.

**Gyurcsek János alpolgármester:** Javasolta az előterjesztés és határozati javaslat elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**105/2020. (VII. 31.) ,,kt.” sz. h a t á r o z a t**

**a közművelődési érdekeltségnövelő támogatás című pályázaton való részvételről**

Karcag Városi Önkormányzat Képviselő-testülete (továbbiakban Képviselő-testület) Magyarország Alaptörvénye 32. cikk (1) bekezdés b), e) és f) pontjaiban biztosított jogkörében, a Magyarország helyi önkormányzatairól szóló 2011. évi CLXXXIX törvény 10. § (1) bekezdésében biztosított feladatkörében eljárva az alábbiak szerint dönt:

1. A Képviselő-testület egyetért és támogatja, hogy **a közművelődési érdekeltségnövelő támogatáshoz szükséges 1.000.000 Ft, (azaz egy millió forint)** a Karcag Városi Önkormányzat 2020. évi költségvetéséről szóló 1/2020. (I.31.) rendelet soron következő módosításakor a közművelődési érdekeltségnövelő pályázathoz önerőként kerüljön előirányzatosításra a Déryné Kulturális Turisztikai Sport Központ és Könyvtár költségvetésében.

**Felelős:** Szabóné Bóka Réka költségvetési csoportvezető

1. A Képviselő-testület felhatalmazza Karcag Városi Önkormányzat polgármester-helyettes alpolgármesterét, hogy eredményes pályázat esetén a támogatási szerződést és a hozzá kapcsolódó dokumentumokat aláírja.
2. A Képviselő-testület felkéri a Karcagi Polgármesteri Hivatalt a határozat 1. és a 2. pontjából eredő feladatok végrehajtására.

**Határidő:** 2020. december 31.

**Felelős:** Rózsa Sándor jegyző

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Jegyzője, helyben
3. Karcagi Polgármesteri Hivatal Költségvetési, Gazdálkodási és Kistérségi Iroda, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Nagyné Major Mária, intézményi és civil kapcsolatok ügyintézője, helyben

**Gyurcsek János alpolgármester:** Bejelentette, hogy a napirendek megtárgyalásának a végére értek.

Ismertette, hogy legközelebb munkaterv szerint,

**2020. szeptember 24-én (csütörtökön) 15 órai kezdettel**

ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Gyurcsek János alpolgármester:** Megköszönte a képviselő-testület tagjainak, a meghívottaknak a megjelenését, aktivitását, a kedves televíziónézők figyelmét, majd a testületi ülést bezárta.

K. m. f.

|  |  |
| --- | --- |
|  | Rózsa Sándor  |
|  | jegyző helyett: |
|  |  |
| **(: Gyurcsek János :)** | **(: Dr. Czap Enikő :)** |
| polgármester-helyettesalpolgármester  | aljegyző |